**La colțul cerșetorului**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumea puse-n colț o viață

Care-i foarte vinovată

Că în orice dimineață

În trăire e aflată.

Numai cerul îi mai spune

Că „ a fi” nu e o vină

Și să creadă în minune

Din Lumină ce-o să vină.

O speranță-i dă aprinsă

Că aici de o să steie

Cineva în palma-ntinsă

Îi va înmâna o cheie.

Ce-a deschide viitorul

Fiindcă a pierdut trecutul

Ca să își pornească zborul

Unde-ncepe începutul.

Va purcede-n altă lume

Alt destin ca să petreacă

Cu-alte haine, cu alt nume

Neștiind soarta săracă.

În onoare și Iubire,

În putere și avere

Să tot dea din fericire

Orișicărui care cere.

Victor Bragagiu